ที่ มท ๐๘20.2/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

 มกราคม 2565

เรื่อง แนวทางปฏิบัติในการบริหารจัดการมูลฝอยติดเชื้อภายหลังเทศกาลปีใหม่

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0820.2/ว 1079 ลงวันที่ 25 พฤษภาคม 2564

2. หนังสือกระทรวงมหาดไทย ด่วนที่สุด ที่ มท 0820.2/ว 4290 ลงวันที่ 27 กรกฎาคม 2564

3. หนังสือกรมส่งเสริมการปกครองท้องถิ่น ด่วนที่สุด ที่ มท 0820.2/ว 2277 ลงวันที่ 5 ตุลาคม 2564

4. หนังสือกรมส่งเสริมการปกครองท้องถิ่น ด่วนที่สุด ที่ มท 0820.2/ว 2523 ลงวันที่ 29 ตุลาคม 2564

สิ่งที่ส่งมาด้วย สำเนาโทรสารในราชการกระทรวงมหาดไทย ด่วนที่สุด

ที่ มท 0230/ว 2 ลงวันที่ 3 มกราคม 2565 จำนวน 1 ชุด

ตามที่กรมส่งเสริมการปกครองท้องถิ่นขอความร่วมมือจังหวัดแจ้งองค์กรปกครองส่วนท้องถิ่นปฏิบัติตามคำแนะนำของกรมอนามัยเกี่ยวกับแนวทางการจัดการมูลฝอยสำหรับองค์กรปกครองส่วนท้องถิ่น
ในสถานการณ์การระบาดของโรคติดเชื้อไวรัสโคโรนา 2019 (COVID-19) มาตรการของกระทรวงมหาดไทยเกี่ยวกับการจัดการมูลฝอยติดเชื้อชุมชนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) และแนวทางในการแก้ไขปัญหาการจัดการมูลฝอยติดเชื้อในสถานการณ์การระบาดของโรคติดเชื้อไวรัสโคโรนา 2019 (COVID-19) รายละเอียดตามหนังสือที่อ้างถึง นั้น

ปลัดกระทรวงมหาดไทย หัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับ
การสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้มีโทรสารในราชการกระทรวงมหาดไทย แจ้งว่า เนื่องจากในช่วงเทศกาลปีใหม่ที่ประชาชนออกเดินทางท่องเที่ยว
กลับไปเยี่ยมภูมิลำเนา ตลอดจนมีกิจกรรมที่รวมกลุ่ม ได้มีการใช้ชุดตรวจ Antigen Test Kit (ATK)
ในการคัดกรอง ซึ่งทำให้เกิดขยะจาก ATK รวมถึงขยะจากอุปกรณ์ป้องกันโรค เช่น หน้ากากอนามัย เพิ่มมากขึ้น
พลเอก ประยุทธ์ จันทร์โอชา นายกรัฐมนตรี สั่งการให้กระทรวงมหาดไทยกำชับหน่วยงานท้องถิ่นดูแล
เรื่องการจัดเก็บและทำลายขยะติดเชื้อให้ถูกวิธี ไม่ให้กลายเป็นแหล่งแพร่ระบาดในชุมชน และศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.)
เน้นย้ำให้ผู้ว่าราชการจังหวัดกำชับองค์กรปกครองส่วนท้องถิ่นในพื้นที่ ปฏิบัติตามแนวทางการจัดการมูลฝอยติดเชื้อ

/ในสถานการณ์…

-2-

ในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของกรมอนามัย ในการนี้
กรมส่งเสริมการปกครองท้องถิ่นขอให้จังหวัดขอความร่วมมือและสนับสนุนองค์กรปกครองส่วนท้องถิ่น
ในพื้นที่ดำเนินการตามข้อสั่งการข้างต้น และแนวทางตามหนังสือที่ได้แจ้งไปแล้วอย่างเคร่งครัด รายละเอียดปรากฎตามสิ่งที่ส่งมาด้วย

 จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กรมส่งเสริมการปกครองท้องถิ่น

โทรศัพท์ 0 2241 9000 ต่อ 2112

ไปรษณีย์อิเล็กทรอนิกส์ saraban@dla.go.th